b'\n_START_ARTICLE_\nPuma Swede\n_START_SECTION_\nBiografija\n_START_PARAGRAPH_\nJohana gim\xc4\x97 Stokholme, ta\xc4\x8diau abu jos t\xc4\x97vai yra kil\xc4\x99 i\xc5\xa1 Suomijos. Baigusi mokslus ji kur\xc4\xaf laik\xc4\x85 dirbo modeliu ir kompiuteri\xc5\xb3 \xc4\xafmon\xc4\x97s reprezentaciniu veidu._NEWLINE_2004 m. ji persik\xc4\x97l\xc4\x97 gyventi \xc4\xaf JAV, kur po met\xc5\xb3 sulauk\xc4\x97 pasi\xc5\xablymo vaidinti pornografiniuose filmuose. Debiutavusi 2005 m., prad\xc5\xbeioje ji rinkosi tik scenas su merginomis, ta\xc4\x8diau jau met\xc5\xb3 pabaigoje, pasirod\xc5\xbeius filmui \xe2\x80\x9eSchool of Hardcore\xe2\x80\x9c, j\xc4\x85 buvo galima i\xc5\xa1vysti ir scenose su vyrais. B\xc5\xabdama viena i\xc5\xa1 auk\xc5\xa1\xc4\x8diausi\xc5\xb3 mergin\xc5\xb3 (178 cm) pornografijoje, ji da\xc5\xbenai atlieka dominuojan\xc4\x8dios, valdingos moters, kuriai pakl\xc5\xabsta vyrai, vaidmenis. Jos pseudominas \xe2\x80\x9ePuma\xe2\x80\x9c yra pagal automobil\xc4\xaf \xe2\x80\x9eFord Puma\xe2\x80\x9c, o \xe2\x80\x9eSwede\xe2\x80\x9c rei\xc5\xa1kia \xc5\xa0vedij\xc4\x85._NEWLINE_2012 m. metais pasirod\xc4\x97 jos autobiografin\xc4\x97 knyga \xe2\x80\x9ePuma Swde, My Life as a Porn Star\xe2\x80\x9c, taip pat i\xc5\xa1leista ir jos gimtin\xc4\x97je. Nors aktor\xc4\x97 nema\xc5\xbeai laiko praleid\xc5\xbeia gimtojoje \xc5\xa0vedijoje, \xc5\xa1ioje \xc5\xa1alyje ji n\xc4\x97ra vaidinusi jokiame filme._NEWLINE_Be pornografijos Puma yra atlikusi nedidelius vaidmenis keliose komedijose: \xe2\x80\x9eSex Galaxy\xe2\x80\x9c (2008 m.), \xe2\x80\x9eI Hope They Serve Beer in Hell\xe2\x80\x9c (2009 m.) ir \xe2\x80\x9eThe 41-Year-Old Virgin Who Knocked Up Sarah Marshall and Felt Superbad About It\xe2\x80\x9c (2010 m.)\n_START_SECTION_\n\xc5\xa0eima\n_START_PARAGRAPH_\n2008 m. ji susi\xc5\xbead\xc4\x97jo su aktoriumi Keiran Lee, su kuriuo 2009 m. prad\xc5\xbeioje susituok\xc4\x97._NEWLINE_Asmeniniame gyvenime ji yra gera aktor\xc4\x97s Nikki Benz draug\xc4\x97.'